กิมเอ็งเผยกำไรไตรมาส2ลด42%
บล.กิมเอ็งเผยผลกำไรไตรมาส 2 ลดลง 42 % เหตุค่านายหน้าซื้อขายหุ้น-ค่าธรรมเนียม-บริการลดหลังเริ่มเปิดเสรีค่าธรรมเนียม&nbsp;
1 ส.ค. 2553

บล.กิมเอ็งเผยผลกำไรไตรมาส 2 ลดลง 42 % เหตุค่านายหน้าซื้อขายหุ้น-ค่าธรรมเนียม-บริการลดหลังเริ่มเปิดเสรีค่าธรรมเนียม 
นายมนตรี ศรไพศาล ประธานเจ้าหน้าที่บริหาร บริษัทหลักทรัพย์ (บล.) กิมเอ็ง (KEST) เปิดเผยว่า ไตรมาส 2 ของปี 2553 บริษัทมีกำไรสุทธิ 135 ล้านบาท ซึ่งลดลงถึง 42 % เมื่อเทียบกับไตรมาส 2 ของปี 2552 ที่มีกำไรสุทธิ 233 ล้านบาท หากเทียบกำไรสุทธิต่อหุ้นไตรมาส 2 ปีนี้อยู่ที่ 0.24 บาทต่อหุ้น เทียบกับช่วงเดียวกันของปีก่อนทำได้ 0.41 บาทต่อหุ้น
ทั้งนี้ สาเหตุที่กำไรสุทธิลดลง เพราะรายได้จากค่านายหน้าซื้อขายหลักทรัพย์และรายได้จากค่าธรรมเนียมและบริการลดลง เนื่องจากตั้งแต่ต้นปี 2553 เป็นต้นมาเริ่มเปิดเสรีค่าธรรมเนียมในการซื้อขายหลักทรัพย์ (คอมมิชชั่น) แบบขั้นบันได และจะเปิดเสรีเต็มรูปแบบในปี 2555 นี้
แต่หากดูผลประกอบการในงวด 6 เดือนของปี 2553 บริษัทมีกำไรสุทธิ 271 ล้านบาท  ลดลงเพียง 2.8 % เทียบกับช่วงเดียวกันของปีก่อนที่ทำได้ 279 ล้านบาท หรือคิดเป็นกำไรสุทธิต่อหุ้น ไตรมาส 2 ปีนี้อยู่ที่ 0.48 บาทต่อหุ้น เทียบกับช่วงเดียวกันของปีก่อนที่ 0.49 บาทต่อหุ้น
อย่างไรก็ดี บล.กิมเอ็งเป็นบริษัทหลักทรัพย์หรือโบรกเกอร์ที่มีส่วนแบ่งการตลาด (มาร์เก็ตแชร์) เป็นอันดับ 1 ในอุตสาหกรรม